title: 2015 m. spalio 13 d. Tarybos sprendimas (ES) 2015/1855, kuriuo nustatoma pozicija, kurios turi būti laikomasi Europos Sąjungos vardu Intelektinės nuosavybės teisių aspektų, susijusių su prekyba, taryboje ir Pasaulio prekybos organizacijos Generalinėje taryboje dėl mažiausiai išsivysčiusių šalių narių prašymo pratęsti pereinamąjį laikotarpį pagal Sutarties dėl intelektinės nuosavybės teisių aspektų, susijusių su prekyba, 66 straipsnio 1 dalį dėl tam tikrų įpareigojimų, susijusių su vaistiniais preparatais, ir įsipareigojimų atidėjimo pagal tos sutarties 70 straipsnio 8 ir 9 dalis

text:
16.10.2015

               LT

               Europos Sąjungos oficialusis leidinys

               L 271/33

         TARYBOS SPRENDIMAS (ES) 2015/1855
   2015 m. spalio 13 d.
   kuriuo nustatoma pozicija, kurios turi būti laikomasi Europos Sąjungos vardu Intelektinės nuosavybės teisių aspektų, susijusių su prekyba, taryboje ir Pasaulio prekybos organizacijos Generalinėje taryboje dėl mažiausiai išsivysčiusių šalių narių prašymo pratęsti pereinamąjį laikotarpį pagal Sutarties dėl intelektinės nuosavybės teisių aspektų, susijusių su prekyba, 66 straipsnio 1 dalį dėl tam tikrų įpareigojimų, susijusių su vaistiniais preparatais, ir įsipareigojimų atidėjimo pagal tos sutarties 70 straipsnio 8 ir 9 dalis
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               pagal Sutarties dėl intelektinės nuosavybės teisių aspektų, susijusių su prekyba (toliau – TRIPS sutartis) 66 straipsnio 1 dalį Intelektinės nuosavybės teisių aspektų, susijusių su prekyba, taryba (toliau – TRIPS taryba), esant tinkamai motyvuotam mažiausiai išsivysčiusios šalies narės prašymui, pereinamąjį laikotarpį turi pratęsti;

               (2)

               2001 m. lapkričio 14 d. Pasaulio prekybos organizacijos (toliau – PPO) Dohos ministrų konferencija priėmė Deklaraciją dėl TRIPS sutarties ir visuomenės sveikatos (toliau – Dohos deklaracija). Joje nurodyta, kad pereinamojo laikotarpio pratęsimas, kaip numatyta TRIPS sutarties 66 straipsnio 1 dalyje, nedaro poveikio mažiausiai išsivysčiusių šalių narių teisei siekti toliau pratęsti pereinamuosius laikotarpius;

               (3)

               pagal Dohos deklaracijos 7 punktą ir TRIPS sutarties 66 straipsnio 1 dalį TRIPS taryba 2002 m. birželio 27 d. sprendimu pratęsė pereinamąjį laikotarpį, kurio metu mažiausiai išsivysčiusios šalys neprivalo užtikrinti vaistinių preparatų patentų apsaugos, iki 2016 m. sausio 1 d.;

               (4)

               2002 m. liepos 8 d. PPO Generalinė taryba priėmė glaudžiai susijusį sprendimą, pagal kurį atidedamas mažiausiai išsivysčiusių šalių įsipareigojimų suteikti išimtines rinkodaros teises vykdymas remiantis TRIPS sutarties 70 straipsnio 9 dalimi. Įsipareigojimų vykdymo atidėjimas taikomas iki 2016 m. sausio 1 d.;

               (5)

               2015 m. vasario 23 d. Bangladešas mažiausiai išsivysčiusių šalių narių grupės vardu paprašė neribotam laikui pratęsti joms pagal TRIPS sutarties 66 straipsnio 1 dalį taikomą pereinamąjį laikotarpį ir neribotam laikui atidėti įsipareigojimų pagal tos sutarties 70 straipsnio 8 ir 9 dalis vykdymą, kol kiekviena iš tų šalių išlieka mažiausiai išsivysčiusia šalimi;

               (6)

               kadangi nuo 2002 m. galioja atskiras intelektinės nuosavybės teisių galiojimo vaistiniams preparatams atidėjimas, Sąjungai tikslinga pritarti pereinamojo laikotarpio pratęsimui, kad nebūtų sudaroma kliūčių mažiausiai išsivysčiusioms šalims narėms gauti vaistinius preparatus;

               (7)

               kelios PPO narės yra pasirengusios suteikti pereinamojo laikotarpio pratęsimą ir įgaliojimų vykdymo atidėjimą neribotam laikui, todėl Sąjunga turėtų prisijungti prie konsensuso, toliau nuosekliai remdama Dohos deklaraciją. Tačiau jei PPO narės nuspręstų dėl dar vieno laikino pratęsimo ir laikino atidėjimo, Sąjunga taip pat turėtų pritarti tokiam sprendimui;

               (8)

               tikslinga nustatyti poziciją, kurios turi būti laikomasi Sąjungos vardu TRIPS taryboje ir PPO Generalinėje taryboje dėl mažiausiai išsivysčiusių šalių narių prašymo pratęsti pereinamąjį laikotarpį pagal TRIPS sutarties 66 straipsnio 1 dalį dėl tam tikrų įsipareigojimų, susijusių su vaistiniais preparatais, ir atidėti įsipareigojimų vykdymą pagal tos sutarties 70 straipsnio 8 ir 9 dalis,

         PRIĖMĖ ŠĮ SPRENDIMĄ
   1 straipsnis
   Pozicija, kurios turi būti laikomasi Europos Sąjungos vardu Intelektinės nuosavybės teisių aspektų, susijusių su prekyba, taryboje ir Pasaulio prekybos organizacijos (toliau – PPO) Generalinėje taryboje, yra tokia:

               a)

               pritarti:

                           i)

                           mažiausiai išsivysčiusių šalių narių prašymui pratęsti pereinamąjį laikotarpį pagal Sutarties dėl intelektinės nuosavybės teisių aspektų, susijusių su prekyba (toliau – TRIPS sutartis), 66 straipsnio 1 dalį dėl tam tikrų įsipareigojimų, susijusių su vaistiniais preparatais, ir

                           ii)

                           mažiausiai išsivysčiusių šalių narių prašymui atidėti įsipareigojimų pagal TRIPS sutarties 70 straipsnio 8 ir 9 dalis vykdymą ir

               b)

               pritarti:

                           i)

                           prašymui, kad šio straipsnio a punkto i papunktyje minimas prašymas dėl pratęsimo arba šio straipsnio a punkto ii papunktyje punkte minimas prašymas dėl įsipareigojimų vykdymo atidėjimo, arba jie abu būtų taikomi tol, kol kiekviena mažiausiai išsivysčiusi šalis narė išliks mažiausiai išsivysčiusia šalimi, arba

                           ii)

                           prašymui dėl laikino pratęsimo arba įsipareigojimų laikino vykdymo atidėjimo, arba abiems šiems prašymams, jei tas prašymas yra priimtinas ir kitoms PPO narėms.

         2 straipsnis
   Šis sprendimas įsigalioja jo priėmimo dieną.

      Priimta Liuksemburge 2015 m. spalio 13 d.

            Tarybos vardu

            Pirmininkas

         J. ASSELBORN


title: 2012/529/ES: 2012 m. rugsėjo 24 d. Tarybos sprendimas, kuriuo skiriamas Regionų komiteto Vokietijai atstovaujantis narys ir Vokietijai atstovaujantis pakaitinis narys

text:
29.9.2012

               LT

               Europos Sąjungos oficialusis leidinys

               L 264/12

         TARYBOS SPRENDIMAS
   2012 m. rugsėjo 24 d.
   kuriuo skiriamas Regionų komiteto Vokietijai atstovaujantis narys ir Vokietijai atstovaujantis pakaitinis narys
   (2012/529/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Vokietijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus Werner JOSTMEIER kadencijai tapo laisva Regionų komiteto nario vieta;

               (3)

               pasibaigus Dietmar BROCKES kadencijai tapo laisva pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. į Regionų komitetą skiriami:

               a)

               nariu:

                           —

                           Markus TÖNS, Mitglied des Landtags des Landes Nordrhein-Westfalen,

                     ir

               b)

               pakaitiniu nariu:

                           —

                           Stefan ENGSTFELD, Mitglied des Landtags des Landes Nordrhein-Westfalen.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. rugsėjo 24 d.

            Tarybos vardu

            Pirmininkas

         A. D. MAVROYIANNIS

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.


title: Įgyvendinimo priemonės (Darbo tvarkos taisyklių 81 straipsnio pakeitimas) #2008 m. gegužės 8 d. Europos Parlamento sprendimas dėl Europos Parlamento darbo tvarkos taisyklių 81 straipsnio dėl įgyvendinimo priemonių pakeitimo (2008/2027(REG))

text:
12.11.2009

               LT

               Europos Sąjungos oficialusis leidinys

               CE 271/76

         2008 m. gegužės 8 d., ketvirtadienisĮgyvendinimo priemonės (Darbo tvarkos taisyklių 81 straipsnio pakeitimas)
   P6_TA(2008)0190
   2008 m. gegužės 8 d. Europos Parlamento sprendimas dėl Europos Parlamento darbo tvarkos taisyklių 81 straipsnio dėl įgyvendinimo priemonių pakeitimo (2008/2027(REG))
   2009/C 271 E/10

      Europos Parlamentas,
   atsižvelgdamas į 2008 m. kovo 27 d. Parlamento pirmininko laišką, kuriuo buvo perduotas tarpinstitucinis susitarimas, kurį 2007 m. gruodžio 12 d. patvirtino Pirmininkų sueiga,
   atsižvelgdamas į Europos Parlamento ir Komisijos tarpinstitucinį susitarimą dėl Tarybos sprendimo 1999/468/EB, nustatančio Komisijos naudojimosi jai suteiktais įgyvendinimo įgaliojimais tvarką, įgyvendinimo tvarkos, su pakeitimais, padarytais Sprendimu 2006/512/EB (1),
   atsižvelgdamas į Darbo tvarkos taisyklų 120 straipsnio 2 dalį, 201 ir 202 straipsnius,
   atsižvelgdamas į Konstitucinių reikalų komiteto pranešimą (A6-0108/2008),

               1.

               nusprendžia atlikti toliau pateiktą Darbo tvarkos taisyklių pakeitimą;

               2.

               primena, kad šis pakeitimas įsigalioja pirmą kitos mėnesinės sesijos dieną;

               3.

               paveda Pirmininkui perduoti šį sprendimą susipažinti Tarybai ir Komisijai.

               DABARTINIS TEKSTAS

               PAKEITIMAS

                  Pakeitimas 1

                  Parlamento darbo tvarkos taisyklės

                  81 straipsnio 4 dalies a punktas

                           a)

                           tikrinimo laikas pradedamas skaičiuoti tada, kai priemonių projektas pateikiamas Parlamentui visomis oficialiomis kalbomis;

                           a)

                           tikrinimo laikas pradedamas skaičiuoti tada, kai priemonių projektas pateikiamas Parlamentui visomis oficialiomis kalbomis.
                                 Kai taikomi trumpesni terminai (Tarybos sprendimo 1999/468/EB, nustatančio Komisijos naudojimosi jai suteiktais įgyvendinimo įgaliojimais tvarką, 5a straipsnio 5 dalies b punktas) ir skubos atvejais (Sprendimo 1999/468/EB 5a straipsnio 6 dalis) tikrinimo laikas pradedamas skaičiuoti, išskyrus atvejus, kai atsakingo Parlamento komiteto pirmininkas tam prieštarauja, nuo tos dienos, kai Parlamentas gauna galutinį įgyvendinimo priemonių projektą tomis kalbomis, kuriomis projektas buvo pateiktas pagal Sprendimą 1999/468/EB įsteigto komiteto nariams. Tokiu atveju 138 straipsnis netaikomas;

      (1)  Priimti tekstai, 2008 5 8, P6_TA(2008)0189.


title: 2012/674/ES: 2012 m. spalio 29 d. Komisijos sprendimas dėl Europos Sąjungos makrofinansinės pagalbos Bosnijai ir Hercegovinai teikimo laikotarpio pratęsimo

text:
31.10.2012

               LT

               Europos Sąjungos oficialusis leidinys

               L 302/13

         KOMISIJOS SPRENDIMAS
   2012 m. spalio 29 d.
   dėl Europos Sąjungos makrofinansinės pagalbos Bosnijai ir Hercegovinai teikimo laikotarpio pratęsimo
   (2012/674/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos sprendimą 2009/891/EB dėl makrofinansinės pagalbos teikimo Bosnijai ir Hercegovinai (1), ypač į jo 1 straipsnio 4 dalį,
   kadangi:

               (1)

               Europos Sąjungos makrofinansinė pagalba Bosnijai ir Hercegovinai pagal minėtą Sprendimą 2009/891/EB baigiama teikti 2012 m. lapkričio 7 d.;

               (2)

               Sprendimo 2009/891/EB 1 straipsnio 4 dalyje numatoma, kad Komisija gali pratęsti pagalbos teikimo laikotarpį ne ilgiau kaip vieniems metams;

               (3)

               pagalbos teikimo laikotarpis turėtų būti pratęstas vieniems metams siekiant užbaigti finansinės pagalbos programą;

               (4)

               dėl šio laikotarpio pratęsimo tinkamai konsultuotasi su Ekonomikos ir finansų komitetu,

         PRIĖMĖ ŠĮ SPRENDIMĄ:
   1 straipsnis
   Makrofinansinės pagalbos Bosnijai ir Hercegovinai teikimo laikotarpis pratęsiamas dar vieniems metams iki 2013 m. lapkričio 7 d.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2012 m. spalio 29 d.

            Komisijos vardu

            Pirmininkas

         José Manuel BARROSO

      (1)  OL L 320, 2009 12 5, p. 6.


title: 2008/635/EB: 2008 m. liepos 22 d. Komisijos sprendimas dėl avių ir ožkų rūšių gyvūnų spermos, kiaušialąsčių ir embrionų importo į Bendriją, susijęs su trečiųjų šalių ir spermos surinkimo centrų bei embrionų surinkimo grupių sąrašais ir sertifikavimo reikalavimais (pranešta dokumentu Nr. C(2008) 3625) (Tekstas svarbus EEE)

text:
2.8.2008

               LT

               Europos Sąjungos oficialusis leidinys

               L 206/17

      KOMISIJOS SPRENDIMAS

   2008 m. liepos 22 d.
   dėl avių ir ožkų rūšių gyvūnų spermos, kiaušialąsčių ir embrionų importo į Bendriją, susijęs su trečiųjų šalių ir spermos surinkimo centrų bei embrionų surinkimo grupių sąrašais ir sertifikavimo reikalavimais
   (pranešta dokumentu Nr. C(2008) 3625)
   (Tekstas svarbus EEE)
   (2008/635/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1992 m. liepos 13 d. Tarybos direktyvą 92/65/EEB, nustatančią gyvūnų sveikatos reikalavimus, reglamentuojančius prekybą Bendrijoje gyvūnais, sperma, kiaušialąstėmis bei embrionais, kuriems netaikomi gyvūnų sveikatos reikalavimai, nustatyti specialiose Bendrijos taisyklėse, nurodytose Direktyvos 90/425/EEB A priedo I dalyje (1), ypač į jos 17 straipsnio 2 dalies b punktą, 17 straipsnio 3 dalį, 18 straipsnio 1 dalies pirmąją įtrauką ir 19 straipsnio įžanginį sakinį ir b punktą,
   kadangi:

               (1)

               Direktyvoje 92/65/EEB nustatyti gyvūnų sveikatos reikalavimai, reglamentuojantys prekybą Bendrijoje gyvūnais, sperma, kiaušialąstėmis ir embrionais, kuriems netaikomi gyvūnų sveikatos reikalavimai, nustatyti specialiuose joje nurodytuose Bendrijos teisės aktuose, ir jų importą į Bendriją. Joje taip pat numatyta sudaryti tų trečiųjų šalių ar trečiųjų šalių dalių, kurios gali suteikti garantijas, lygiavertes numatytosioms šioje direktyvoje, ir iš kurių valstybės narės gali importuoti avių ir ožkų rūšių gyvūnų spermą, kiaušialąstes ir embrionus, sąrašą.

               (2)

               Direktyvoje 92/65/EEB taip pat numatyta sudaryti spermos ir embrionų surinkimo centrų trečiosiose šalyse sąrašą, kurių atžvilgiu tos trečiosios šalys gali pateikti tos direktyvos 11 straipsnyje minimas garantijas.

               (3)

               Tačiau avių ir ožkų kiaušialąsčių ir embrionų surinkimo centrų atveju, siekiant Bendrijos teisės aktų nuoseklumo ir atsižvelgiant į tarptautinę nomenklatūrą, vietoj termino „surinkimo centrai“ būtų tikslingiau vartoti terminą „embrionų surinkimo grupės“.

               (4)

               Direktyvoje 92/65/EEB nurodyta, kad avių ir ožkų rūšių gyvūnų sperma, kiaušialąstės ir embrionai, skirti importuoti į Bendriją, turi turėti sveikatos sertifikatus, kurių pavyzdžiai turi būti nustatyti atsižvelgiant į tą direktyvą.

               (5)

               Direktyvoje 92/65/EEB taip pat numatyta nustatyti specialius gyvūnų sveikatos reikalavimus arba garantijas, lygiavertes numatytosioms toje direktyvoje, avių ir ožkų rūšių gyvūnų spermos, kiaušialąsčių ir embrionų importui į Bendriją.

               (6)

               1994 m. sausio 31 d. Komisijos sprendime 94/63/EB, pateikiančiame trečiųjų šalių, iš kurių valstybės narės leidžia importuoti avių ir ožkų rūšių spermą, kiaušialąstes ir embrionus bei kiaulių rūšių kiaušialąstes ir embrionus, sąrašą (2), nurodoma, kad valstybės narės leidžia importuoti avių ir ožkų rūšių gyvūnų spermą, kiaušialąstes ir embrionus iš Tarybos sprendimo 79/542/EEB (3) priede pateikiamame sąraše įvardytų trečiųjų šalių, iš kurių leidžiama importuoti gyvas avis ir ožkas.

               (7)

               Sprendimas 94/63/EB dabar panaikintas Komisijos sprendimu 2008/636/EB (4).

               (8)

               Taigi šiuo sprendimu turėtų būti nustatytas trečiųjų šalių, iš kurių valstybės narės turi leisti importuoti avių ir ožkų rūšių gyvūnų spermą, kiaušialąstes ir embrionus, sąrašas.

               (9)

               Šiuo sprendimu taip pat turėtų būti nustatytas spermos surinkimo centrų ir embrionų surinkimo grupių, iš kurių valstybės narės leidžia importuoti avių ir ožkų rūšių gyvūnų spermą, kiaušialąstes ir embrionus, gaunamus trečiosiose šalyse, sąrašas.

               (10)

               Direktyvos 92/65/EEB 17 straipsnio 3 dalyje numatyta spermos surinkimo centrų ir embrionų surinkimo grupių, iš kurių valstybės narės leidžia importuoti avių ir ožkų rūšių gyvūnų spermą, kiaušialąstes ir embrionus, sąrašų pakeitimų procedūra. Sąrašai su pakeitimais skelbiami Komisijos tinklavietėje (5).

               (11)

               Siekiant Bendrijos teisės aktų nuoseklumo, šiame sprendime nustatytame sveikatos sertifikato, reikalingo avinų ir ožių spermos importui, pavyzdyje turėtų būti atsižvelgiama į reikalavimus, reglamentuojančius Bendrijos vidaus prekybą avimis ir ožkomis veisimo tikslu, ir į specialią tyrimų tvarką, taikomą tiems gyvūnams, nustatytą 1991 m. sausio 28 d. Tarybos direktyvoje 91/68/EEB dėl gyvūnų sveikatos reikalavimų, reglamentuojančių Bendrijos vidaus prekybą avimis ir ožkomis (6).

               (12)

               Gyvūnų sveikatos reikalavimai, taikomi importuojant į Bendriją veisimui skirtas avis ir ožkas, yra nustatyti Sprendime 79/542/EEB. Į šiuos reikalavimus taip pat turėtų būti atsižvelgiama šiame sprendime nustatytame sveikatos sertifikato, reikalingo avinų ir ožių spermos importui, pavyzdyje.

               (13)

               Per spermą perduodamos tam tikros avių ir ožkų infekcinės ligos. Todėl turi būti atliekami tam tikri gyvūnų sveikatos tyrimai tokioms ligoms nustatyti, atsižvelgiant į konkrečias tyrimų programas, nurodančias donorų buvimo vietos pasikeitimus prieš spermos surinkimo laikotarpį ir jo metu. Šie tyrimai ir tyrimo programos turėtų atitikti tarptautinius standartus ir todėl turėtų būti nurodyti šiame sprendime nustatytame sveikatos sertifikato, reikalingo avinų ir ožių spermos importui, pavyzdyje.

               (14)

               Taip pat turėtų būti atsižvelgiama į 2001 m. gegužės 22 d. Europos Parlamento ir Tarybos reglamento (EB) Nr. 999/2001, nustatančio tam tikrų užkrečiamųjų spongiforminių encefalopatijų prevencijos, kontrolės ir likvidavimo taisykles (7), ir 2006 m. kovo 31 d. Komisijos reglamento (EB) Nr. 546/2006, įgyvendinančio Europos Parlamento ir Tarybos reglamento (EB) Nr. 999/2001 nuostatas dėl nacionalinių skrepi ligos kontrolės programų ir papildomų garantijų, nukrypstančio nuo tam tikrų Sprendimo 2003/100/EB reikalavimų ir panaikinančio Reglamentą (EB) Nr. 1874/2003 (8), nuostatas.

               (15)

               Kiaušialąsčių ir embrionų rinkimo, apdorojimo, saugojimo ir pervežimo sanitarinės sąlygos ir sveikatos reikalavimai, taikomi patelėms donorėms, yra nustatyti Direktyvos 92/65/EEB D priedo III ir IV skyriuose. Tačiau šiame sprendime būtina numatyti papildomų garantijų, ypač susijusių su oficialiai paskirto veterinarijos gydytojo atliekama embrionų surinkimo grupių priežiūra.

               (16)

               Siekiant Bendrijos teisės aktų aiškumo, šiame sprendime reikia nustatyti trečiųjų šalių ir patvirtintų spermos surinkimo centrų, iš kurių valstybės narės leidžia į Bendriją importuoti avinų ir ožių spermą, sąrašą, trečiųjų šalių ir patvirtintų embrionų surinkimo grupių, iš kurių valstybės narės leidžia į Bendriją importuoti avių ir ožkų rūšių gyvūnų kiaušialąstes ir embrionus, sąrašą ir sertifikavimo reikalavimus, susijusius su tokiu importu, siekiant pateikti visus šiuos reikalavimus viename teisės akte.

               (17)

               Taikant šį sprendimą, reikėtų atsižvelgti į specialius sertifikavimo reikalavimus, numatytus Europos bendrijos ir Šveicarijos konfederacijos susitarimo dėl prekybos žemės ūkio produktais (9) 11 priedo 2 priedėlio IX skyriaus B dalies 7 punkto b papunktyje, kaip patvirtinta 2002 m. balandžio 4 d. Tarybos ir Komisijos sprendimu dėl bendradarbiavimo mokslo ir technologijų srityje susitarimo 2002/309/EB, Euratomas dėl septynių susitarimų sudarymo su Šveicarijos Konfederacija (10). Todėl avių ir ožkų rūšių gyvūnų spermos, kiaušialąsčių ar embrionų siuntoms, gabenamoms iš Šveicarijos į Bendriją, turėtų būti taikomi sertifikatai, numatyti 1995 m. rugsėjo 19 d. Komisijos sprendime 95/388/EB, nustatančiame Bendrijos vidaus prekybos avinų ir ožių rūšių sperma, avių ir ožkų rūšių kiaušialąstėmis ir embrionais sertifikato pavyzdį (11), kaip patvirtinta pagal tą sprendimą.

               (18)

               Taikant šį sprendimą, reikėtų atsižvelgti į specialius sertifikavimo reikalavimus ir gyvūnų sveikumo patvirtinimų pavyzdžius, kurie gali būti nustatyti remiantis Europos bendrijos ir Kanados Vyriausybės susitarimu dėl sanitarinių priemonių visuomenės ir gyvūnų sveikatai apsaugoti prekiaujant gyvais gyvūnais ir gyvūninės kilmės produktais (12), kaip patvirtinta Tarybos sprendimu 1999/201/EB (13).

               (19)

               Taikant šį sprendimą, taip pat reikėtų atsižvelgti į specialius sertifikavimo reikalavimus ir gyvūnų sveikumo patvirtinimų pavyzdžius, kurie gali būti nustatyti remiantis Europos bendrijos ir Naujosios Zelandijos susitarimu dėl sanitarinių priemonių, taikomų prekybai gyvais gyvūnais ir gyvūninės kilmės produktais (14), kaip patvirtinta Tarybos sprendimu 97/132/EB (15).

               (20)

               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ SPRENDIMĄ:
   1 straipsnis
   Spermos importas
   Valstybės narės leidžia importuoti avinų ir ožių spermą, surinktą trečiojoje šalyje ir patvirtintame spermos surinkimo centre, įvardytuose I priede, ir atitinkančią gyvūnų sveikatos reikalavimus, nustatytus sveikatos sertifikato pavyzdyje II priede.
   2 straipsnis
   Kiaušialąsčių ir embrionų importas
   Valstybės narės leidžia importuoti avių ir ožkų kiaušialąstes ir embrionus, surinktus trečiojoje šalyje ir patvirtintos embrionų surinkimo grupės, įvardytuose III priede, ir atitinkančius gyvūnų sveikatos reikalavimus, nustatytus sveikatos sertifikato pavyzdyje IV priede.
   3 straipsnis
   Taikymas
   Šis sprendimas taikomas nuo 2008 m. rugsėjo 1 d.
   4 straipsnis
   Adresatai
   Šis sprendimas yra skirtas valstybėms narėms.

      Priimta Briuselyje, 2008 m. liepos 22 d.

            Komisijos vardu

         Androulla VASSILIOU

            Komisijos narė

      (1)  OL L 268, 1992 9 14, p. 54. Direktyva su paskutiniais pakeitimais, padarytais Komisijos sprendimu 2007/265/EB (OL L 114, 2007 5 1, p. 17).

      (2)  OL L 28, 1994 2 2, p. 47. Sprendimas su paskutiniais pakeitimais, padarytais Sprendimu 2004/211/EB (OL L 73, 2004 3 11, p. 1).

      (3)  OL L 146, 1979 6 14, p. 15. Sprendimas su paskutiniais pakeitimais, padarytais Komisijos sprendimu 2008/61/EB (OL L 15, 2008 1 18, p. 33).

      (4)  Žr. šio Oficialiojo leidinio p. 32.

      (5)  http://circa.europa.eu/irc/sanco/vets/info/data/semen/semen.html

      (6)  OL L 46, 1991 2 19, p. 19. Direktyva su paskutiniais pakeitimais, padarytais Direktyva 2006/104/EB (OL L 363, 2006 12 20, p. 352).

      (7)  OL L 147, 2001 5 31, p. 1. Reglamentas su paskutiniais pakeitimais, padarytais Komisijos reglamentu (EB) Nr. 571/2008 (OL L 161, 2008 6 20, p. 4).

      (8)  OL L 94, 2006 4 1, p. 28.

      (9)  OL L 114, 2002 4 30, p. 132.

      (10)  OL L 114, 2002 4 30, p. 1.

      (11)  OL L 234, 1995 10 3, p. 30. Sprendimas su pakeitimais, padarytais Sprendimu 2005/43/EB (OL L 20, 2005 1 22, p. 34).

      (12)  OL L 71, 1999 3 18, p. 3.

      (13)  OL L 71, 1999 3 18, p. 1.

      (14)  OL L 57, 1997 2 26, p. 5.

      (15)  OL L 57, 1997 2 26, p. 4. Sprendimas su pakeitimais, padarytais Sprendimu 1999/837/EB (OL L 332, 1999 12 23, p. 1).

      I PRIEDAS
      Trečiųjų šalių ir patvirtintų spermos surinkimo centrų, iš kurių valstybės narės turi leisti importuoti avinų ir ožių spermą, sąrašas

                  ISO kodas

                  Trečiosios šalies pavadinimas

                  Centro patvirtinimo numeris

                  Centro pavadinimas

                  Centro adresas

                  Centro patvirtinimo data

                  Pastabos

                  Teritorijos apibūdinimas
                  (jei reikia)

                  Papildomos garantijos

                  AU

                  Australija

                  Būtina pateikti papildomas garantijas dėl tyrimo, numatyto II priede pateikto sertifikato II.4.8 ir II.4.9 punktuose

                  CA

                  Kanada

                  Teritorija, kaip apibūdinta Sprendimo 79/542/EEB (su paskutiniais pakeitimais) I priedo 1 dalyje

                  Būtina pateikti papildomą garantiją dėl tyrimo, numatyto II priede pateikto sertifikato II.4.8 punkte.

                  CH

                  Šveicarija

                  CL

                  Čilė

                  GL

                  Grenlandija

                  HR

                  Kroatija

                  IS

                  Islandija

                  NZ

                  Naujoji Zelandija

                  PM

                  Sen Pjeras ir Mikelonas

                  US

                  Jungtinės Valstijos

                  Būtina pateikti papildomą garantiją dėl tyrimo, numatyto II priede pateikto sertifikato II.4.8 punkte.

                              a)

                              Sveikatos sertifikatus rengia eksportuojanti šalis pagal II priede pateiktą pavyzdį. Pagal pavyzdyje nurodytą numeraciją sertifikatuose pateikiami patvirtinimai, kurių reikalaujama iš bet kurios trečiosios šalies, ir, prireikus, papildomos garantijos, kurių reikalaujama iš eksportuojančių trečiųjų šalių, kaip nurodyta I priede.
                              Jei paskirties ES valstybė narė reikalauja, į pirminę sveikatos sertifikato formą taip pat įtraukiami papildomi sertifikavimo reikalavimai.

                              b)

                              Kiekvieno sertifikato originalą sudaro vienas dvipusis lapas arba, jei reikia įrašyti daugiau teksto, sertifikatas parengiamas taip, kad visi reikalingi lapai sudarytų visumą ir būtų nedalomi.

                              c)

                              Jis parengiamas bent viena iš oficialių tos ES valstybės narės, kurioje atliekama pasienio kontrolė, ir tos, kuri yra paskirties valstybė narė, kalbų. Tačiau šios valstybės narės dokumentus gali leisti užpildyti ne tik savo, bet ir kita Bendrijos kalba, jei reikia, pridedamas oficialus vertimas.

                              d)

                              Kai siuntos prekėms identifikuoti (sertifikato pavyzdyje I.28 punkte pateikiama lentelė) prie sertifikato pridedami papildomi puslapiai, jie taip pat laikomi sertifikato originalo dalimi, jei oficialiai paskirtas patvirtinantis veterinarijos gydytojas kiekviename puslapyje pasirašo ir uždeda savo antspaudą.

                              e)

                              Jei sertifikatą drauge su d punkte nurodytomis papildomomis lentelėmis sudaro daugiau nei vienas puslapis, kiekvienas jų yra sunumeruojamas – apačioje nurodant (puslapio numerį) iš (bendro puslapių skaičiaus) – ir kiekvieno jų viršuje nurodomas kompetentingos institucijos suteiktas sertifikato kodas.

                              f)

                              Sertifikato originalą turi užpildyti ir pasirašyti oficialiai paskirtas veterinarijos gydytojas paskutinę dieną prieš pakraunant siuntą eksportuoti į Bendriją. Taip eksportuojančios šalies kompetentingos institucijos užtikrina, kad paisoma sertifikavimo principų, lygiaverčių nustatytiesiems Tarybos direktyvoje 96/93/EB.
                              Parašas ir antspaudas turi būti kitos nei pats tekstas spalvos. Ta pati taisyklė taikoma antspaudams, išskyrus įspaustinius arba su vandenženkliais.

                              g)

                              Sertifikato originalas gabenamas kartu su siunta iki ES pasienio kontrolės posto.

                              h)

                              Sertifikatas galioja 10 dienų nuo išdavimo dienos. Gabenant laivu, galiojimo laikas pratęsiamas pridedant kelionės laivu trukmę.

                              i)

                              Sperma bei kiaušialąstės ir (arba) embrionai negabenami toje pačioje talpykloje su kitais spermos bei kiaušialąsčių ir (arba) embrionų komplektais, kurie nėra skirti Europos bendrijai arba yra gauti iš prastesnės sveikatos būklės gyvūnų.

                              j)

                              Gabenant talpyklą į Europos bendriją, ji išlieka uždaryta, o plomba nesugadinta.

                              k)

                              Sertifikato numerį, nurodytą I.2 ir II.a langeliuose, turi skirti kompetentinga institucija.

      II PRIEDAS
      Sveikatos sertifikato avinų ir ožių spermos importui pavyzdys

      III PRIEDAS
      Trečiųjų šalių ir patvirtintų embrionų surinkimo grupių, iš kurių valstybės narės turi leisti importuoti avių ir ožkų kiaušialąstes ir embrionus, sąrašas

                  ISO kodas

                  Trečiosios šalies pavadinimas

                  Grupės patvirtinimo numeris

                  Grupės pavadinimas

                  Grupės adresas

                  Grupės patvirtinimo data

                  Pastabos

                  Teritorijos apibūdinimas
                  (jei reikia)

                  Papildomos garantijos

                  AU

                  Australija

                  Būtina pateikti papildomas garantijas dėl tyrimo, numatyto IV priede pateikto sertifikato II.5.1 ir II.5.2 punktuose.

                  CA

                  Kanada

                  Teritorija, kaip apibūdinta Sprendimo 79/542/EEB (su paskutiniais pakeitimais) I priedo 1 dalyje

                  Būtina pateikti papildomą garantiją dėl tyrimo, numatyto IV priede pateikto sertifikato II.5.2 punkte.

                  CH

                  Šveicarija

                  CL

                  Čilė

                  GL

                  Grenlandija

                  HR

                  Kroatija

                  IS

                  Islandija

                  NZ

                  Naujoji Zelandija

                  PM

                  Sen Pjeras ir Mikelonas

                  US

                  Jungtinės Valstijos

                  Būtina pateikti papildomą garantiją dėl tyrimo, numatyto IV priede pateikto sertifikato II.5.2 punkte.

                              a)

                              Sveikatos sertifikatus rengia eksportuojanti šalis pagal IV priede pateiktą pavyzdį. Pagal pavyzdyje nurodytą numeraciją sertifikatuose pateikiami patvirtinimai, kurių reikalaujama iš bet kurios trečiosios šalies, ir, prireikus, papildomos garantijos, kurių reikalaujama iš eksportuojančių trečiųjų šalių, kaip nurodyta III priede.
                              Jei paskirties ES valstybė narė reikalauja, į pirminę sveikatos sertifikato formą taip pat įtraukiami papildomi sertifikavimo reikalavimai.

                              b)

                              Kiekvieno sertifikato originalą sudaro vienas dvipusis lapas arba, jei reikia įrašyti daugiau teksto, sertifikatas parengiamas taip, kad visi reikalingi lapai sudarytų visumą ir būtų nedalomi.

                              c)

                              Jis parengiamas bent viena iš oficialių tos ES valstybės narės, kurioje atliekama pasienio kontrolė, ir tos, kuri yra paskirties valstybė narė, kalbų. Tačiau šios valstybės narės dokumentus gali leisti užpildyti ne tik savo, bet ir kita Bendrijos kalba, jei reikia, pridedamas oficialus vertimas.

                              d)

                              Kai siuntos prekėms identifikuoti (sertifikato pavyzdyje I.28 punkte pateikiamas pavyzdys) prie sertifikato pridedami papildomi puslapiai, jie taip pat laikomi sertifikato originalo dalimi, jei oficialiai paskirtas patvirtinantis veterinarijos gydytojas kiekviename puslapyje pasirašo ir uždeda savo antspaudą.

                              e)

                              Jei sertifikatą su d punkte nurodytomis papildomomis lentelėmis sudaro daugiau kaip vienas puslapis, kiekvienas jų yra sunumeruojamas – apačioje nurodant (puslapio numerį) iš (bendro puslapių skaičiaus) – ir kiekvieno jų viršuje nurodomas kompetentingos institucijos suteiktas sertifikato kodas.

                              f)

                              Sertifikato originalą turi užpildyti ir pasirašyti oficialiai paskirtas veterinarijos gydytojas paskutinę dieną prieš pakraunant siuntą eksportuoti į Bendriją. Taip eksportuojančios šalies kompetentingos institucijos užtikrina, kad paisoma sertifikavimo principų, lygiaverčių nustatytiesiems Tarybos direktyvoje 96/93/EB.
                              Parašas ir antspaudas turi būti kitos nei pats tekstas spalvos. Ta pati taisyklė taikoma antspaudams, išskyrus įspaustinius arba su vandenženkliais.

                              g)

                              Sertifikato originalas gabenamas kartu su siunta iki ES pasienio kontrolės posto.

                              h)

                              Sertifikatas galioja 10 dienų nuo išdavimo dienos. Gabenant laivu, galiojimo laikas pratęsiamas pridedant kelionės laivu trukmę.

                              i)

                              Kiaušialąstės ir (arba) embrionai ir sperma negabenami toje pačioje talpykloje su kitais kiaušialąsčių ir (arba) embrionų ir spermos komplektais, kurie nėra skirti Europos bendrijai arba yra gauti iš prastesnės sveikatos būklės gyvūnų.

                              j)

                              Gabenant talpyklą į Europos bendriją, ji išlieka uždaryta, o plomba nesugadinta.

                              k)

                              Sertifikato numerį, nurodytą I.2 ir II.a langeliuose, turi skirti kompetentinga institucija.

      IV PRIEDAS
      Sveikatos sertifikato avių ir ožkų kiaušialąsčių ir embrionų importui pavyzdys


title: 2010/63/: 2010 m. vasario 4 d. Komisijos sprendimas, kuriuo pratęsiamas Sprendimo 2006/210/EB taikymo laikotarpis

text:
6.2.2010

               LT

               Europos Sąjungos oficialusis leidinys

               L 35/14

         KOMISIJOS SPRENDIMAS
   2010 m. vasario 4 d.
   kuriuo pratęsiamas Sprendimo 2006/210/EB taikymo laikotarpis
   (2010/63/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   kadangi:

               (1)

               Komisijos sprendimu 2006/210/EB (1) sudaryta aukštos kvalifikacijos nacionalinių reglamentavimo srities ekspertų grupė (toliau – grupė) – tai konsultacinė aukšto lygio nacionalinių geresnio reglamentavimo ekspertų grupė.

               (2)

               Komisijos pirmininkas pažymėjo, kad geresnis reglamentavimas išliks Komisijos politinės darbotvarkės prioritetu (2).

               (3)

               Diskusijų apie geresnį reglamentavimą forumas ir bendradarbiavimo su valstybėmis narėmis geresnio reglamentavimo klausimais skatinimas – svarbūs tokios darbotvarkės įgyvendinimo veiksniai.

               (4)

               Todėl grupės įgaliojimus reikėtų pratęsti trejiems metams.

               (5)

               Atitinkamai reikėtų pratęsti Sprendimo 2006/210/EB taikymo laikotarpį.

               (6)

               Kad grupė galėtų tęsti darbą, šis sprendimas turėtų įsigalioti 2010 m. sausio 1 d.,

         PRIĖMĖ ŠĮ SPRENDIMĄ:
   1 straipsnis
   Sprendimo 2006/210/EB 6 straipsnio antras sakinys pakeičiamas taip:

      „Jis taikomas iki 2012 m. gruodžio 31 d.“

   2 straipsnis
   Šis sprendimas įsigalioja 2010 m. sausio 1 d.

      Priimta Briuselyje 2010 m. vasario 4 d.

            Komisijos vardu

            Pirmininkas

         José Manuel BARROSO

      (1)  OL L 76, 2006 3 15, p. 3.

      (2)  Politikos gairės kitos kadencijos Komisijai, Europos Parlamento nariams pateiktos 2009 m. rugsėjo 15 d.


title: European Parliament decision on the request for waiver of the immunity of Rainer Wieland (2004/2174(IMM))

text:
Svarbus teisinis pranešimas

|

52004DP0093

Oficialusis leidinys 226 E , 15/09/2005 p. 0050 - 0050

		P6_TA(2004)0093Prašymas atšaukti Rainer Wieland Parlamento nario imunitetąEuropos Parlamento sprendimas dėl prašymo atšaukti Rainer Wieland Parlamento nario imunitetą (2004/2174(IMM))Europos Parlamentas,- atsižvelgdamas į Vokietijos federalinės teisingumo ministerijos 2004 m. rugpjūčio 17 d. perduotą prašymą atšaukti Rainer Wieland imunitetą, apie kurį buvo pranešta 2004 m. rugsėjo 13 d. plenarinio posėdžio metu,- atsižvelgdamas į Darbo tvarkos taisyklių 7 straipsnio 3 dalies pagrindu Rainer Wieland suteiktą galimybę duoti paaiškinimus ir jo pareiškimą, kad jis neprieštarausiąs savo parlamentinio imuniteto atšaukimui,- atsižvelgdamas į 1965 m. balandžio 8 d. Protokolo dėl Europos Bendrijų privilegijų ir imunitetų 10 straipsnį ir 1976 m. rugsėjo 20 d. Akto dėl atstovų į Europos Parlamentą rinkimo remiantis tiesiogine visuotine rinkimų teise 6 straipsnio 2 dalį,- atsižvelgdamas į Europos Bendrijų Teisingumo Teismo 1964 m. gegužės 12 d. ir 1986 m. liepos 10 d. sprendimus [1],- atsižvelgdamas į Vokietijos pagrindinio įstatymo 46 straipsnį,- atsižvelgdamas į Darbo tvarkos taisyklių 6 straipsnio 2 dalį ir 7 straipsnį,- atsižvelgdamas į Teisės reikalų komiteto pranešimą (A6-0059/2004),1. nusprendžia atšaukti Rainer Wieland imunitetą;2. paveda Pirmininkui nedelsiant perduoti šį sprendimą ir pirmiau minėto komiteto pranešimą atitinkamoms Vokietijos Federacinės Respublikos valdžios institucijoms.[1] Wagner/Fohrmann ir Krier, 101/63, Rec. 1964, p. 383, ir Wybort/Fame, 149/85, Rec. 1986, p. 2391.--------------------------------------------------


title: 1982 m. balandžio 26 d. Tarybos Sprendimas patvirtinantis Komisijos sudarytus Protokolus su Švedijos Karalyste ir Šveicarijos Konfederacija, iš dalies keičiančius Bendradarbiavimo susitarimus valdomos termobranduolinės sintezės ir plazmos fizikos srityje

text:
Svarbus teisinis pranešimas

|

31982D0269

Oficialusis leidinys L 116 , 30/04/1982 p. 0018 - 0018 specialusis leidimas ispanų kalba: skyrius 12 tomas 4 p. 0059  specialusis leidimas portugalų kalba skyrius 12 tomas 4 p. 0059

		Tarybos sprendimas1982 m. balandžio 26 d.patvirtinantis Komisijos sudarytus Protokolus su Švedijos Karalyste ir Šveicarijos Konfederacija, iš dalies keičiančius Bendradarbiavimo susitarimus valdomos termobranduolinės sintezės ir plazmos fizikos srityje(82/269/Euratomas)EUROPOS BENDRIJŲ TARYBA,atsižvelgdama į Europos atominės energijos bendrijos steigimo sutartį, ypač į jos 101 straipsnio antrąją dalį,atsižvelgdama į Komisijos pateiktą projektą,kadangi Komisija, vadovaudamasi Tarybos direktyvomis, susitarė dėl protokolų, iš dalies keičiančių Bendradarbiavimo susitarimus su Švedija ir Šveicarija valdomos termobranduolinės sintezės ir plazmos fizikos srityje;kadangi dėl to patartina patvirtinti šiuos Komisijos sudarytus protokolus,NUSPRENDĖ:Vienintelis straipsnisŠiuo sprendimu patvirtinami Komisijos sudaryti Protokolai su Švedijos Karalyste ir Šveicarijos Konfederacija, iš dalies keičiantys Bendradarbiavimo susitarimus valdomos termobranduolinės sintezės ir plazmos fizikos srityje.Šių protokolų tekstas pridedamas prie šio sprendimo.Priimta Liuksemburge, 1982 m. balandžio 26 d.Tarybos varduPirmininkasL. Tindemans--------------------------------------------------


title: 1997 m. vasario 24 d. Tarybos sprendimas dėl dviejų Europos bendrijos ir Izraelio Valstybės susitarimų, atitinkamai, dėl telekomunikacijų operatorių vykdomų pirkimų ir Vyriausybės vykdomų pirkimų sudarymo

text:
Svarbus teisinis pranešimas

|

31997D0474

Oficialusis leidinys L 202 , 30/07/1997 p. 0072 - 0073

		Tarybos sprendimas1997 m. vasario 24 d.dėl dviejų Europos bendrijos ir Izraelio Valstybės susitarimų, atitinkamai, dėl telekomunikacijų operatorių vykdomų pirkimų ir Vyriausybės vykdomų pirkimų sudarymo(97/474/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 113, 66 straipsnius ir 57 straipsnio 2 dalį kartu su 228 straipsnio 3 dalies pirmu sakiniu ir 4 dalimi,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],kadangi Europos bendrijos ir Izraelio Valstybės susitarimai, atitinkamai, dėl telekomunikacijų operatorių vykdomų pirkimų ir Vyriausybės vykdomų pirkimų turėtų būti patvirtinti;kadangi šie susitarimai yra dėl viešųjų pirkimų prekių, darbų ir kitų paslaugų sutartims sudaryti; kadangi tokių kitų paslaugų samprata negali būti susiaurinta, apibrėžiant jas vien tik kaip per valstybių sienas teikiamas paslaugas; Europos bendrijos Teisingumo Teismas 1996 m. kovo 7 d. sprendime nurodė, kad, esant dabartinei Bendrijos teisės padėčiai, nepakanka remtis Europos bendrijos steigimo sutarties 113 straipsniu siekiant sudaryti susitarimą, kuris, atskirai paėmus, yra skirtas paslaugų, kurių pobūdis negali būti vertinamas vien tik kaip tarpvalstybinis, teikimui; dėl to tikslinga šį sprendimą taip pat grįsti minėtos Sutarties 66 straipsniu kartu su 57 straipsnio 2 dalimi, kuris nustato jo taikymo tvarką;kadangi tikslinga, kad Taryba įgaliotų Komisiją, pasikonsultavus su specialiu komitetu, kurį paskirs Taryba, patvirtinti Bendrijos vardu pirmiau minėtų susitarimų I ir II priedų pakeitimus; kadangi tokie įgaliojimai dėl I priedo vis dėlto apsiribos pakeitimų, atsirandančių taikant 1993 m. birželio 14 d. Tarybos direktyvos 93/38/EEB dėl subjektų, vykdančių savo veiklą vandens, energetikos, transporto ir telekomunikacijų sektoriuose, vykdomų pirkimų tvarkos derinimo [3] 8 straipsnyje nustatytą tvarką, patvirtinimu ir dėl II priedo – būsimų derybų, kurios bus vedamos remiantis 1996 m. Vyriausybės vykdomų pirkimų sutartimi, rezultatais,NUSPRENDĖ:1 straipsnisEuropos bendrijos ir Izraelio Valstybės susitarimas dėl telekomunikacijų operatorių vykdomų pirkimų ir minėtų šalių susitarimas dėl Vyriausybės vykdomų pirkimų patvirtinami Bendrijos vardu.Susitarimų tekstai pridedami prie šio sprendimo.2 straipsnisTarybos pirmininkas yra įgaliojamas paskirti asmenį, kuriam suteikiami įgaliojimai pasirašyti susitarimus siekiant įpareigoti Bendriją.3 straipsnisKomisija įgaliojama patvirtinti Bendrijos vardu 1 straipsnyje nurodyto Susitarimo dėl telekomunikacijų operatorių vykdomų pirkimų I ir II priedų pakeitimus.Specialus Tarybos paskirtas komitetas padės Komisijai atlikti šią užduotį.Pirmoje pastraipoje minėti įgaliojimai dėl I priedo apsiriboja pakeitimais, kuriuos reikės padaryti, jeigu būtų taikoma Direktyvos 93/38/EEB 8 straipsnyje nustatyta tvarka, ir dėl II priedo – būsimų derybų, kurios bus vedamos remiantis 1996 m. Vyriausybės vykdomų pirkimų sutartimi, rezultatais.Priimta Briuselyje, 1997 m. vasario 24 d.Tarybos varduPirmininkasH. Van Mierlo[1] OL C 162, 1996 6 6, p. 10.[2] OL C 33, 1997 2 3, p. 117.[3] OL L 199, 1993 8 9, p. 84.--------------------------------------------------


title: 2005/836/CFSP: 2005 m. lapkričio 16 d.  Politinio ir saugumo komiteto sprendimas EUPOL COPPS/1/2005 dėl Europos Sąjungos policijos misijos Palestinos teritorijose (EUPOL COPPS) vadovo-policijos komisaro skyrimo

text:
29.11.2005

               LT

               Europos Sąjungos oficialusis leidinys

               L 312/57

      POLITINIO IR SAUGUMO KOMITETO SPRENDIMAS EUPOL COPPS/1/2005
   2005 m. lapkričio 16 d.
   dėl Europos Sąjungos policijos misijos Palestinos teritorijose (EUPOL COPPS) vadovo-policijos komisaro skyrimo
   (2005/836/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 25 straipsnio trečią pastraipą,
   atsižvelgdamas į 2005 m. lapkričio 14 d. Tarybos bendruosius veiksmus 2005/797/BUSP dėl Europos Sąjungos policijos misijos Palestinos teritorijose (1), ypač į jų 11 straipsnio 2 dalį,
   kadangi:

               (1)

               Bendrųjų veiksmų 2005/797/BUSP 11 straipsnio 2 dalyje numatyta, kad Taryba įgalioja Politinį ir saugumo komitetą priimti atitinkamus sprendimus pagal Sutarties 25 straipsnį, įskaitant sprendimą Generalinio sekretoriaus-vyriausiojo įgaliotinio pasiūlymu skirti misijos vadovą-policijos komisarą.

               (2)

               Generalinis sekretorius-vyriausiasis įgaliotinis pasiūlė skirti Jonathan McIvor,

         NUSPRENDĖ:
   1 straipsnis
   Jonathan McIvor skiriamas Europos Sąjungos policijos misijos Palestinos teritorijose (EUPOL COPPS) vadovu nuo misijos pradėjimo dienos. Iki tos dienos jis veikia kaip planavimo grupės vadovas.
   2 straipsnis
   Šis sprendimas įsigalioja jo priėmimo dieną.
   Jis taikomas iki 2006 m. gruodžio 31 d.

      Priimta Briuselyje, 2005 m. lapkričio 16 d.

            Politinio ir saugumo komiteto vardu

            Pirmininkas

         J. KING

      (1)  OL L 300, 2005 11 17, p. 65.


title: 2006 m. spalio 17 d. Tarybos sprendimas 2006/725/BUSP dėl Bendrųjų veiksmų 2005/557/BUSP dėl Europos Sąjungos civilinių ir karinių veiksmų, skirtų Afrikos Sąjungos misijai Sudano Darfūro regione remti, įgyvendinimo

text:
26.10.2006

               LT

               Europos Sąjungos oficialusis leidinys

               L 296/24

      TARYBOS SPRENDIMAS 2006/725/BUSP
   2006 m. spalio 17 d.
   dėl Bendrųjų veiksmų 2005/557/BUSP dėl Europos Sąjungos civilinių ir karinių veiksmų, skirtų Afrikos Sąjungos misijai Sudano Darfūro regione remti, įgyvendinimo
   EUROPOS SĄJUNGOS TARYBA,
   atsižvelgdama į 2005 m. liepos 18 d. Tarybos bendruosius veiksmus 2005/557/BUSP dėl Europos Sąjungos civilinių ir karinių veiksmų, skirtų Afrikos Sąjungos misijai Sudano Darfūro regione remti (1), ypač į jų 8 straipsnio 1 dalies antrą pastraipą kartu su Europos Sąjungos sutarties 23 straipsnio 2 dalimi,
   kadangi:

               (1)

               2006 m. liepos 11 d. Taryba priėmė Sprendimą 2006/486/BUSP dėl Bendrųjų veiksmų 2005/557/BUSP dėl Europos Sąjungos civilinių ir karinių veiksmų, skirtų Afrikos Sąjungos misijai Sudano Darfūro regione remti, įgyvendinimo (2), kuriuo finansavimas civiliniam veiksmų aspektui pratęsiamas iki 2006 m. spalio 31 d.

               (2)

               Kol Afrikos Sąjungos misija bus reorganizuota į Jungtinių Tautų (JT) operaciją pagal JT Saugumo Tarybos rezoliuciją 1706 (2006), Taryba, remdamasi Sprendimo 2006/486/BUSP 2 straipsniu ir atsižvelgdama į 2006 m. rugsėjo 20 d. Afrikos Sąjungos taikos ir saugumo tarybos sprendimą, nusprendė iki 2006 m. gruodžio 31 d. tęsti Europos Sąjungos civilinius ir karinius veiksmus, skirtus Afrikos Sąjungos misijai Sudano Darfūro regione remti.

               (3)

               Todėl Taryba turėtų priimti sprendimą, susijusį su civiliniu aspektu, dėl pratęstų rėmimo veiksmų finansavimo. Prireikus taip pat turėtų būti finansuojamos išlaidos, skirtos galimam papildomam pereinamajam laikotarpiui prieš misijos perdavimą Jungtinėms Tautoms.

               (4)

               Rėmimo veiksmai bus vykdomi tokiomis sąlygomis, kurios gali pablogėti ir galėtų pakenkti bendros užsienio ir saugumo politikos tikslams, nustatytiems Sutarties 11 straipsnyje,

         NUSPRENDĖ:
   1 straipsnis
   1.   Su Bendrųjų veiksmų 2005/557/BUSP II skirsnio įgyvendinimu nuo 2006 m. lapkričio 1 d. susijusioms išlaidoms padengti skirta orientacinė finansinė suma yra 1 785 000 EUR.
   2.   Iš 1 dalyje nurodytos sumos finansuojamos išlaidos tvarkomos pagal biudžetui taikomą Europos bendrijos tvarką ir taisykles, išskyrus tai, kad visas išankstinis finansavimas nelieka Bendrijos nuosavybe. Trečiųjų valstybių subjektams leidžiama dalyvauti konkursuose dėl sutarčių sudarymo.
   3.   Išlaidos padengiamos nuo 2006 m. lapkričio 1 d.
   2 straipsnis
   Būtinų pereinamojo laikotarpio priemonių, kurių turi būti imtasi baigus vykdyti ES rėmimo veiksmus, įvertinimas atliekamas ne vėliau kaip 2006 m. gruodžio 31 d.
   3 straipsnis
   Šis sprendimas įsigalioja jo priėmimo dieną.
   4 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Liuksemburge, 2006 m. spalio 17 d.

            Tarybos vardu

            Pirmininkas

         E. TUOMIOJA

      (1)  OL L 188, 2005 7 20, p. 46.

      (2)  OL L 192, 2006 7 13, p. 30.


title: 2015 m. gruodžio 11 d. Europos Centrinio Banko sprendimas (ES) 2016/187, kuriuo iš dalies keičiamas Sprendimas ECB/2013/1, kuriuo nustatoma Europos centrinių bankų sistemos viešojo rakto infrastruktūros sistema (ECB/2015/46)

text:
12.2.2016

               LT

               Europos Sąjungos oficialusis leidinys

               L 37/100

         EUROPOS CENTRINIO BANKO SPRENDIMAS (ES) 2016/187
   2015 m. gruodžio 11 d.
   kuriuo iš dalies keičiamas Sprendimas ECB/2013/1, kuriuo nustatoma Europos centrinių bankų sistemos viešojo rakto infrastruktūros sistema (ECB/2015/46)
   EUROPOS CENTRINIO BANKO VALDANČIOJI TARYBA,
   atsižvelgdama į Sutartį dėl Europos Sąjungos veikimo, ypač į jos 127 straipsnį,
   atsižvelgdama į Europos centrinių bankų sistemos ir Europos Centrinio Banko statutą, ypač į jo 12 straipsnio 1 dalį kartu su 3 straipsnio 1 dalimi, 5 straipsniu, 12 straipsnio 3 dalimi, 16–24 straipsniais ir 34 straipsniu,
   kadangi:

               (1)

               Europos Parlamento ir Tarybos reglamentas (ES) Nr. 910/2014 (1) nuo 2016 m. liepos 1 d. panaikino Europos Parlamento ir Tarybos direktyvą 1999/93/EB (2). Todėl Sprendime ECB/2013/1 (3) reikia daryti nuorodą į Reglamentą (ES) Nr. 910/2014;

               (2)

               reikia atnaujinti informaciją, susijusią su ECBS-VRI sertifikavimo įstaiga, taip pat apie jos tapatybę ir jos techninius komponentus, nurodytus Sprendimo ECB/2013/1 priede;

               (3)

               todėl reikia iš dalies pakeisti Sprendimą ECB/2013/1,

         PRIĖMĖ ŠĮ SPRENDIMĄ:
   1 straipsnis
   Daliniai pakeitimai
   Sprendimas ECB/2013/1 iš dalies pakeičiamas taip:

               1.

               1 straipsnio 10 dalis pakeičiama taip:
               „10.   ECBS-VRI sertifikavimo įstaiga– subjektas, kuriuo vartotojai pasikliauja ir kuris išduoda, tvarko, panaikina ir atnaujina ECBS-VRI sertifikatus pagal ECBS/BPM sertifikatų pripažinimo sistemą.“;

               2.

               4 straipsnio 4 dalis pakeičiama taip:
               „4.   ECBS-VRI sertifikavimo praktikos dokumentas yra rinkinys taisyklių, reglamentuojančių elektroninių sertifikatų gyvavimo ciklą – nuo pradinio prašymo iki abonemento pabaigos arba panaikinimo, taip pat santykius tarp sertifikato prašytojo arba abonento, ECBS-VRI sertifikavimo įstaigos ir pasikliaujančių šalių. Jis apima sertifikatus, kuriems taikoma Direktyva 1999/93/EB ir Europos Parlamento ir Tarybos reglamentas (ES) Nr. 910/2014 (4), ir sertifikatus, kuriems jie netaikomi. Jame taip pat nustatomi visų šalių vaidmenys ir pareigos bei sertifikatų išdavimo ir tvarkymo procedūros. Jis pridėtas prie 2 ir 3 lygių susitarimo.

                  (4)  2014 m. liepos 23 d. Europos Parlamento ir Tarybos reglamentas (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB (OL L 257, 2014 8 28, p. 73).“;"

               3.

               10 straipsnio įžanginė dalis ir 1 dalies a punktas pakeičiami taip:
               „1.   Išskyrus atvejus, kai Eurosistemos centriniai bankai įrodo, kad nesielgė neatsargiai, savo funkcijų ir pareigų ECBS-VRI kontekste Eurosistemos centriniai bankai atsako už bet kokią vartotojui, kuris pagrįstai pasikliauja kvalifikuotu sertifikatu, kaip apibrėžta Direktyvoje 1999/93/EB ir Reglamente (ES) Nr. 910/2014, padarytą žalą, susijusią su:

                           a)

                           kvalifikuoto sertifikato išdavimo metu visos jame esančios informacijos tikslumu ir tuo, ar sertifikate yra visa informacija, kuri turi būti pagal Direktyvą 1999/93/EB ir Reglamentą (ES) Nr. 910/2014;“;

               4.

               Priedas pakeičiamas šio sprendimo priedu.

         2 straipsnis
   Įsigaliojimas
   Šis sprendimas įsigalioja trečią dieną po jo paskelbimo Europos Sąjungos oficialiajame leidinyje.

      Priimta Frankfurte prie Maino 2015 m. gruodžio 11 d.

            ECB Pirmininkas

         Mario DRAGHI

      (1)  2014 m. liepos 23 d. Europos Parlamento ir Tarybos reglamentas (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB (OL L 257, 2014 8 28, p. 73).

      (2)  1999 m. gruodžio 13 d. Europos Parlamento ir Tarybos direktyva 1999/93/EB dėl Bendrijos elektroninių parašų reguliavimo sistemos (OL L 13, 2000 1 19, p. 12).

      (3)  2013 m. sausio 11 d. Europos Centrinio Banko sprendimas ECB/2013/1, kuriuo nustatoma Europos centrinių bankų sistemos viešojo rakto infrastruktūros sistema (OL L 74, 2013 3 16, p. 30).

      PRIEDAS

            „PRIEDAS

               Informacija apie ECBS-VRI sertifikavimo įstaigą, įskaitant jos tapatybę ir jos techninius komponentus

            ECBS-VRI sertifikavimo įstaiga jos sertifikate yra nurodoma kaip išduodanti įstaiga, ir jos privatus raktas naudojamas sertifikatams pasirašyti. ECBS-VRI sertifikavimo įstaiga atsako už:

                        i)

                        privataus ir viešojo rakto sertifikatų išdavimą;

                        ii)

                        sertifikatų galiojimo panaikinimo sąrašų sudarymą;

                        iii)

                        raktų porų, susijusių su tam tikrais sertifikatais, pvz., tokiais, kuriems reikia rakto atgaminimo, generavimą;

                        iv)

                        bendrą atsakomybę už ECBS-VRI ir užtikrinimą, kad laikomasi visų jai eksploatuoti reikalingų reikalavimų.

                  ECBS-VRI sertifikavimo įstaiga apima visus asmenis, politikas, procedūras ir kompiuterių sistemas, kurių pagalba jai patikėta išduoti elektroninius sertifikatus ir priskirti juos sertifikatų abonentams.
            ECBS-VRI sertifikavimo įstaigą sudaro du techniniai komponentai:

                        —

                           Pagrindinė ECBS-VRI sertifikavimo įstaiga: pirmuoju lygiu ši sertifikavimo įstaiga išduoda sertifikatus tik sau pačiai ir jai pavaldžioms sertifikavimo įstaigoms. Ji vykdo veiklą tik atlikdama šias siaurai apibrėžtas savo pareigas. Svarbiausi jos duomenys:

                                    a)

                                    SHA-1 sertifikatas (1):

                                                   Distinguished name (unikalus pavadinimas)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Serial number (serijinis numeris)

                                                596F AC4C 218C 21BC 4E00 6B42 A164 46DD

                                                   Distinguished name of issuer (unikalus išduodančios įstaigos pavadinimas)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Validity period (galiojimo laikotarpis)

                                                From 21-06-2011 11:58:26 to 21-06-2041 11:58:26

                                                   Message digest (pranešimo maišos reikšmė) (SHA-1)

                                                CEFE 6C32 E850 994A 09EA 1A77 0C60 3D90 ADC9 9192

                                                   Message Digest (pranešimo maišos reikšmė) (SHA-256)

                                                C919 CF49 C024 7E50 2E0C C3C9 81E0 FB88 A013 AA2B 15C9 5142 F491 BDE7 E403 E3FB

                                                   Cryptographic algorithms (kriptografiniai algoritmai)

                                                SHA-1/RSA 4096

                                    b)

                                    SHA-256 sertifikatas:

                                                   Distinguished name (unikalus pavadinimas)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Serial number (serijinis numeris)

                                                4431 9C5F 91E8 162F 4E00 73F6 6AB8 71D8

                                                   Distinguished name of Issuer (unikalus išduodančios įstaigos pavadinimas)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Validity period (galiojimo laikotarpis)

                                                From 21-06-2011 12:35:34 to 21-06-2041 12:35:34

                                                   Message digest (pranešimo maišos reikšmė) (SHA-1)

                                                3663 2FBA FB19 BDBC A202 3994 1926 ED48 4D72 DD4B

                                                   Message Digest (pranešimo maišos reikšmė) (SHA-256)

                                                7963 2A97 1D12 A889 9724 BB35 C37B 51D2 3E21 4DF9 20C3 2450 093E 0EA7 49FB AAEB

                                                   Cryptographic algorithms (kriptografiniai algoritmai)

                                                SHA-256/RSA 4096

                        —

                           ECBS-VRI sertifikavimo įstaiga

                              online

                           : antruoju lygiu ši sertifikavimo įstaiga yra pavaldi pagrindinei ECBS-VRI sertifikavimo įstaigai. Ji atsako už ECBS-VRI sertifikatų išdavimą vartotojams. Svarbiausi jos duomenys:

                                    a)

                                    SHA-1 sertifikatas (2):

                                                   Distinguished name (unikalus pavadinimas)

                                                CN= ESCB-PKI ONLINE CA, O=EUROPEAN SYSTEM OF CENTRAL BANKS, C=EU

                                                   Serial number (serijinis numeris)

                                                2C13 E18F FDB5 91CE 4E29 550B B5A3 F59C

                                                   Distinguished name of issuer (unikalus išduodančios įstaigos pavadinimas)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Validity period (galiojimo laikotarpis)

                                                From 22-07-2011 12:46:35 to 22-07-2026 12:46:35

                                                   Message digest (pranešimo maišos reikšmė) (SHA-1)

                                                D316 026C D2CF 1A8C 4AA3 8C29 EE3D 591E 4286 AD08

                                                   Message Digest (pranešimo maišos reikšmė) (SHA-256)

                                                4B18 7644 BF79 4F83 D000 999D 7927 433F 75F3 CFB1 643A 6D0F 8A25 9435 BE86 1B7A

                                                   Cryptographic algorithms (kriptografiniai algoritmai)

                                                SHA-1/RSA 4096

                                    b)

                                    SHA-256 sertifikatas:

                                                   Distinguished name (unikalus pavadinimas)

                                                CN= ESCB-PKI ONLINE CA, O=EUROPEAN SYSTEM OF CENTRAL BANKS, C=EU

                                                   Serial number (serijinis numeris)

                                                660C 9B12 9A0A 6C21 5509 38DD 54A0 ED2D

                                                   Distinguished name of Issuer (unikalus išduodančios įstaigos pavadinimas)

                                                CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU

                                                   Validity period (galiojimo laikotarpis)

                                                From 22-07-2011 12:46:35 to 22-07-2026 12:46:35

                                                   Message digest (pranešimo maišos reikšmė) (SHA-1)

                                                E976 D216 4A5F 62DA C058 6BE0 EC10 EF24 36B8 12AC

                                                   Message Digest (pranešimo maišos reikšmė) (SHA-256)

                                                1335 26DC 99E9 CC36 62F8 F5FA 2006 3005 BA90 E663 2BF3 4F18 A84B A39B 5FAA 5700

                                                   Cryptographic algorithms (kriptografiniai algoritmai)

                                                SHA-256/RSA 4096“

         (1)  Šis sertifikatas bus naudojamas tik sudėtingesnių algoritmų nepriimančiose sistemose.

         (2)  Šis sertifikatas bus naudojamas tik sudėtingesnių algoritmų nepriimančiose sistemose.


title: 2014/96/ES: 2014 m. vasario 18 d. Tarybos sprendimas, kuriuo pratęsiamas Sprendimo 2012/96/ES galiojimas

text:
19.2.2014

               LT

               Europos Sąjungos oficialusis leidinys

               L 48/10

      TARYBOS SPRENDIMAS

   2014 m. vasario 18 d.
   kuriuo pratęsiamas Sprendimo 2012/96/ES galiojimas
   (2014/96/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 217 straipsnį,
   atsižvelgdama į Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimą, pasirašytą 2000 m. birželio 23 d. Kotonu (1) (AKR ir ES partnerystės susitarimas) ir paskutinį kartą peržiūrėtą 2010 m. birželio 22 d. Uagadugu, Burkina Fasas (2), ypač į jo 96 straipsnį;
   atsižvelgdama į Taryboje susirinkusių valstybių narių Vyriausybių atstovų vidaus susitarimą dėl priemonių, kurių turi būti imtasi, ir tvarkos, kurios turi būti laikomasi siekiant įgyvendinti AKR ir EB partnerystės susitarimą (3), ypač į jo 3 straipsnį,
   atsižvelgdama į Europos Komisijos pasiūlymą,
   kadangi:

               (1)

               Tarybos sprendimu 2002/148/EB (4) buvo baigtos konsultacijos su Zimbabvės Respublika pagal AKR ir ES partnerystės susitarimo 96 straipsnio 2 dalies c punktą ir imtasi atitinkamų priemonių. Nuo tada tos atitinkamos priemonės buvo periodiškai iš dalies pakeičiamos ir peržiūrimas jų galiojimas;

               (2)

               siekdama patvirtinti Sąjungos įsipareigojimą nuolat remti politinį procesą pagal Visuotinį politinį susitarimą, 2012 m. rugpjūčio 7 d. Taryba Sprendimu 2012/470/ES (5) nusprendė 12 mėnesių laikotarpiui pratęsti Sprendimo 2012/96/ES (6) galiojimą ir sustabdyti atitinkamų priemonių, kuriomis ribojamas bendradarbiavimas su Zimbabve pagal AKR ir ES partnerystės susitarimo 96 straipsnį, taikymą. 2013 m. rugpjūčio 9 d. Taryba Sprendimu 2013/428/ES (7) nusprendė toliau pratęsti Sprendimo 2012/96/ES galiojimą iki 2014 m. vasario 20 d. kartu paliekant galioti atitinkamų priemonių sustabdymą;

               (3)

               atsižvelgiant į Tarybos sutikimą toliau skatinti visapusiškai įgyvendinti pagrindines 2013 m. Zimbabvės Konstitucijos nuostatas ir likusias tarptautinių ir vidaus stebėtojų po 2013 m. liepos mėn. rinkimų pateiktas rekomendacijas dėl rinkimų reformos, Sprendimo 2012/96/ES galiojimas turėtų būti toliau pratęstas kartu paliekant galioti atitinkamų priemonių sustabdymą;

               (4)

               Sąjunga gali bet kuriuo metu peržiūrėti šį sprendimą,

         PRIĖMĖ ŠĮ SPRENDIMĄ:
   1 straipsnis
   Pratęsiamas Sprendimo 2012/96/ES ir jame numatytų atitinkamų priemonių galiojimas. Sprendimas 2012/96/ES nustoja galioti 2014 m. lapkričio 1 d.
   Atitinkamų priemonių pagal Sprendimą 2012/96/ES taikymas išlieka sustabdytas. Jos nuolat peržiūrimos ir vėl pradedamos taikyti, jei padėtis Zimbabvėje stipriai pablogėja.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. vasario 18 d.

            Tarybos vardu

            Pirmininkas

         G. STOURNARAS

      (1)  OL L 317, 2000 12 15, p. 3.

      (2)  OL L 287, 2010 11 4, p. 3.

      (3)  OL L 317, 2000 12 15, p. 376.

      (4)  2002 m. vasario 18 d. Tarybos sprendimas 2002/148/EB, užbaigiantis konsultacijas su Zimbabve, remiantis AKR ir EB partnerystės susitarimo 96 straipsniu (OL L 50, 2002 2 21, p. 64).

      (5)  2012 m. rugpjūčio 7 d. Tarybos sprendimas 2012/470/ES, kuriuo pratęsiamas Sprendimo 2012/96/ES galiojimas ir sustabdomas Sprendime 2002/148/EB išdėstytų atitinkamų priemonių taikymas (OL L 213, 2012 8 10, p. 13).

      (6)  2012 m. vasario 17 d. Tarybos sprendimas 2012/96/ES, kuriuo pritaikomos pirmą kartą Sprendime 2002/148/EB, užbaigiančiame konsultacijas su Zimbabve, remiantis AKR ir EB partnerystės susitarimo 96 straipsniu, nurodytos atitinkamos priemonės ir pratęsiamas jų taikymo laikotarpis (OL L 47, 2012 2 18, p. 47).

      (7)  2013 m. rugpjūčio 9 d. Tarybos sprendimas 2013/428/ES, kuriuo pratęsiamas Sprendimo 2012/96/ES galiojimas (OL L 217, 2013 8 13, p. 36).


title: 2006/423/EB: 2006 m. birželio 20 d.  Komisijos sprendimas, nutraukiantis antidempingo tyrimą dėl Rumunijos kilmės silicio karbido importo

text:
21.6.2006

               LT

               Europos Sąjungos oficialusis leidinys

               L 168/37

      KOMISIJOS SPRENDIMAS

   2006 m. birželio 20 d.
   nutraukiantis antidempingo tyrimą dėl Rumunijos kilmės silicio karbido importo
   (2006/423/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 9 straipsnį,
   pasitarusi su Patariamuoju komitetu,
   kadangi:
   A.   TYRIMAS

               (1)

               2005 m. gegužės 17 d. Komisija gavo skundą dėl tariamai žalingo dempingo, kurį sukėlė Rumunijos kilmės silicio karbido importas.

               (2)

               Skundą pagal pagrindinio reglamento 4 straipsnio 1 dalį ir 5 straipsnio 4 dalį pateikė Europos chemijos pramonės taryba (CEFIC) Bendrijos gamintojų, sudarančių 100 % visos Bendrijos silicio karbido gamybos, vardu.

               (3)

               Skunde buvo pateikti dempingo ir jo padarytos materialinės žalos prima facie įrodymai, kurie buvo laikomi pakankamais antidempingo tyrimui pradėti.

               (4)

               Todėl Komisija pranešimu Europos Sąjungos oficialiajame leidinyje (toliau – pranešimas apie tyrimo inicijavimą) (2), paskelbė apie antidempingo tyrimo inicijavimą dėl Rumunijos kilmės silikono karbido, kurio KN kodas šiuo metu yra 2849 20 00, importo į Bendriją.

               (5)

               Komisija apie tyrimo pradžią oficialiai informavo žinomus susijusius eksportuojančius gamintojus, importuotojus ir importuotojų arba eksportuotojų asociacijas, eksportuojančios šalies atstovus, vartotojus, vartotojų organizacijas ir skundą pateikusius Bendrijos gamintojus. Suinteresuotosioms šalims buvo suteikta galimybė raštu pranešti savo nuomonę ir prašyti būti išklausytoms per pranešime apie tyrimo inicijavimą nustatytą laikotarpį. Klausimynai buvo išsiųsti visoms susijusioms šalims.

         B.   SKUNDO ATSIĖMIMAS IR TYRIMO NUTRAUKIMAS

               (6)

               2006 m. kovo 1 d. CEFIC oficialiai atsiėmė skundą.

               (7)

               Pagal pagrindinio reglamento 9 straipsnio 1 dalį, skundo pateikėjui atsiėmus skundą, tyrimas gali būti nutrauktas, jeigu tai neprieštarauja Bendrijos interesams.

               (8)

               Komisija nusprendė nutraukti šį tyrimą, kadangi jo metu nebuvo nustatyta jokių aplinkybių, įrodančių, kad nutraukus tyrimą bus pažeisti Bendrijos interesai. Suinteresuotosios šalys buvo apie tai informuotos ir joms buvo suteikta galimybė pateikti pastabas. Nebuvo gauta jokių pastabų, įrodančių, kad nutraukus tyrimą bus pažeisti Bendrijos interesai.

               (9)

               Todėl Komisija daro išvadą, kad antidempingo tyrimas dėl Rumunijos kilmės silicio karbido importo į Bendriją turi būti nutrauktas neįvedant antidempingo priemonių,

         NUSPRENDĖ:
   Vienintelis straipsnis
   Antidempingo tyrimas dėl Rumunijos kilmės silicio karbido, kurio KN kodas šiuo metu yra 2849 20 00, importo yra nutraukiamas.

      Priimta Briuselyje, 2006 m. birželio 20 d.

            Komisijos vardu

         Peter MANDELSON

            Komisijos narys

      (1)  OL L 56, 1996 3 6, p. 1. Reglamentas su paskutiniais pakeitimais, padarytais Reglamentu (EB) Nr. 2117/2005 (OL L 340, 2005 12 23, p. 17).

      (2)  OL C 159, 2005 6 30, p. 4.